section_heading: Opis dobra
paragraph_text: Datacija: 1901. do 1912. godine. Mlinica Patrlj nalazi se na lijevoj obali rijeke Vrljike na Kamenmostu. Građevina pravokutnog tlocrta, dvostrešnog krova pokrivenog crijepom, građena od nepravilno tesanog kamena. Ova mlinica spada u tip građevine s vanjskim horizontalnim kolom „na tumbaz“. Nešto je većih dimenzija od tipičnih mlinica na području Imotske krajine. Unutrašnje postrojenje mlinice je očuvano.